**Մարզպետի տեղակալ Լևոն Սարգսյանի ելույթը ՓՄՁ ԶԱԿ-ի կողմից իրականացվող ,,Գործընկերություն հանուն գյուղական համայնքների բարգավաճման,, ծրագրի ներկայացմանը 21.06.2016թ.**

Հունիսի 21-ին Տավուշի մարզպետարանում տեղի ունեցավ աշխատաժողով, որը կազմակերպվել էր ,,Հայաստանի փոքր և միջին ձեռնարկատիրության զարգացման ազգային կենտրոն,, հիմնադրամի կողմից: Աշխատաժողովի նպատակն էր ներկայացնել Հայաստանի ՓՄՁ ԶԱԿ-ի կողմից իրականացվող և ԱՄՆ ՄԶԳ կողմից ֆինանսավորվող ,,Գործընկերություն հանուն գյուղական համայնքների բարգավաճման,, ծրագրի կողմից Տավուշի մարզում կատարված աշխատանքները և ձեռքբերումները: Աշխատաժողովին ներկա էին նաև Հայաստանի ՓՄՁ ԶԱԿ-ի գործընկեր կազմակերպությունները, որոնք նույնպես ծրագրեր են իրականացնում Տավուշի մարզում: Աշխատաժողովի աշխատանքներին մասնակցում էին Տավուշի մարզպետարանի, փոքր և միջին ձեռնարկությունների ներկայացուցիչներ, մարզի համայնքների ղեկավարներ:

Ներկաներին Տավուշի մարզպետ Հովիկ Աբովյանի անունից ողջունեց մարզպետի տեղակալ Լևոն Սարգսյանը: Նա շնորհակալություն հայտնեց արդեն կատարված աշխատանքների համար, հաջողություն մաղթեց հետագա գործունեության մեջ, ապա նշեց, որ Տավուշի մարզպետարանը կարևորում է համագործակցված իրականացվող ծրագրերը: Լևոն Սարգսյանը մասնավորապես ասաց.

-,,Գործընկերություն հանուն գյուղական համայնքների բարգավաճման,, ծրագիրն արդեն տևական ժամանակ է գործում է և Տավուշի մարզում իրականացրել է ոչ միայն ենթակառուցվածքների վերանորոգման կամ կառուցման ծրագրեր, այլև բիզնես-ծրագրեր. արտադրություն և վերամշակում: Առաջարկում եմ, որպեսզի ծրագրի ավարտից հետո կազմվեն վերլուծություններ, որոնք կնկարագրեն դրանց հաջողության պատմությունները: